## La Generalitat supera els 20 milions abonats en ajudes de 6.000 euros per la pèrdua de béns i articles de primera necessitat

*** Un total de 3.352 persones han rebut esta ajuda directa
* Les sol·licituds es poden presentar de manera telemàtica o de manera presencial en les 20 oficines habilitades en municipis afectats**

La Generalitat Valenciana ha abonat un total de 20.112.000 euros en ajudes de 6.000 euros per a pal·liar la pèrdua de béns i articles de primera necessitat a un total de 3.352 persones.

Estes ajudes de concessió directa són les incloses en el Decret 163/2024, de 4 de novembre, del Consell. A mesura que es reben les sol·licituds d’estes ajudes, es tramiten i paguen als afectats durant els dies següents.

Fins al moment, s’han rebut un total de 27.578 sol·licituds. Amb l’objectiu d’accelerar la tramitació i el pagament d’estes ajudes, s’ha incorporat un total de 30 tècnics que se sumen a l’equip destinat a esta labor des de l’aprovació del decret.

La sol·licitud de les ajudes es pot realitzar de manera telemàtica, o presencialment a través dels llocs que preveu l’article 16.4 de la Llei 39/2015 (com oficines de Correus, oficines d’assistència en matèria de registres…), i en les 20 oficines de coordinació de postemergència habilitades per la Generalitat en municipis afectats.

**Oficines de coordinació de la postemergència per la DANA**

Les 20 oficines de coordinació postemergència es troben a Alaquàs, Albal, Aldaia, Alfafar, Algemesí, Alginet, Benetússer, Carlet, Catarroja, Chiva, l’Alcúdia, Godelleta, Guadassuar, Lloc Nou de la Corona, Massanassa, Paiporta, Picanya, Sedaví, Turís i Utiel. L’horari d’atenció és de les 8:30 hores a les 17:30 hores.

En estes oficines s’informa sobre les ajudes i la documentació necessària per a tramitar la sol·licitud, i es facilita el servici d’acompanyament per a tramitar estes ajudes.

L’oficina d’Albal està situada en l’Ajuntament d’Albal (plaça del Jardí, 7); la d’Aldaia, en l’edifici de Servicis Socials (carrer Coladors, 16), i la de Benetússer, en l’edifici Nou Espai (avinguda Camí Nou, 36).

La d’Alaquàs s’ha habilitat en l’Ajuntament (carrer Major, 88); la d’Alfafar, també en el mateix Ajuntament (plaça de l’Ajuntament, 1); la de Massanassa, en el Centre de Servicis Socials (carrer Major, 15); la de Paiporta, en l’Ajuntament (carrer Músic Vicent Prats i Tarazona, s/n), i la de Sedaví, en el Jutjat de Pau (carrer València, 32).

L’oficina de Catarroja s’ha situat en l’Ajuntament de Catarroja (Camí Reial, 22), i la de Picanya, en l’edifici Motor de Giner (passeig Motor de Giner). En Lloc Nou de la Corona s’ha instal·lat una oficina mòbil en la plaça Major, 15.

A Carlet, l’oficina se situa en l’edifici Luis Vives (carrer Luis Vives, 28); a Algemesí, en la Cambra Agrària (plaça de l’Argentina, 1); a Alginet, en la Casa de Cultura (carrer Arquebisbe Sanchis, 24, baix); la de l’Alcúdia, al carrer Rodríguez, 9 (al costat de l’Ajuntament), i la de Turís, en el Centre d’Associacions i Joventut (carrer Jaume I). A Guadassuar s’ha muntat una oficina mòbil en l’antic Banc Santander.

L’oficina de Chiva es troba en l’Agència de Desenrotllament Local (avinguda Maestro García Navarro, 1), i la d’Utiel en Servicis Socials (plaça de l’Ajuntament, 1). A Godelleta s’ha instal·lat una oficina mòbil en la plaça d’Espanya, 1.

Fecha: 27/11/2024